**Sport- és rekreációszervezés alapképzés**

**Rekreációszervezés szakirány**

**Záróvizsga témakörök**

* Ismertesse a vállalkozás fogalmát, csoportosítási lehetőségeit, az egyéni és a társas vállalkozási formákat! Mutassa be a vállalkozások finanszírozásának belső és külső forrásait! Mutassa be a kis- és középvállalkozások gazdasági és társadalmi jelentőségét!
* Ismertesse a sport fontosabb nemzetközi szervezeteit, és röviden jellemezze azokat! Jellemezze a hazai sportirányítást, és a sportszövetségek működését!
* Csoportosítsa a sportrendezvényeket a tanult szempontrendszer alapján! Ismertesse, hogy a sportrendezvények mely területeken éreztetik hatásukat! Ismertesse a sportrendezvények, mint szolgáltatások sajátosságait (HIPI-elv, SHIPIT elv)! Ismertesse a rendezvényszervezés általános lépéseit, a versenykiírás és a forgatókönyv tartalmi elemeit!
* Ismertesse a sportlétesítmények fajtáit, mutassa be lehetséges csoportosításukat különböző ismérvek alapján, és jellemezze, milyen szempontokat kell figyelembe venni sportlétesítmények tervezésekor! Ismertesse és mutassa be a facility management helyét a menedzsmentben, a FM legfontosabb operatív területeit, feladatait!
* Ismertesse a sportmarketing fogalmát, célját, eszközeit! Mutassa be a marketing-mix elemek (7+1P) megjelenését a sportban!
* Ismertesse a turisztika tábor és sí tábor sajátosságait, tervezésének alapjait! Ismertesse természetjárás és síelés szerepét, jelentőségét napjainkban! Mutassa be a főbb sí turisztikai desztinációkat!
* Ismertesse a vízi tábor szervezésének alapvető feladatait! ismertesse hazánk vízi turizmusának főbb jellemzőit! A sportesemények és rekreáció programok tervezésének fázisai, jellemzői, dokumentumai.
* Milyen kondicionális és koordinációs képességeket ismer? Fejtsen ki közülük kettőt-kettőt! Mutassa be a fejlesztésének lehetőségeit, módszereit különös tekintettel a rekreációs edzésmódszerekre!
* Ismertesse a rekreáció alapjait, fogalmát, és csoportosításának lehetőségeit (aktív, passzív, kreatív). Ismertesse a szabadidő-eltöltés történelmi fejlődését! Térjen ki napjaink rekreációs trendjeire is (wellness, extrém sport, kalandpark, e-sport, stb).
* Ismertesse az animáció fogalmát, szereplőit, az animáció típusait, jelentőségét! Mutassa be a különböző csoportok rekreációjának sajátosságait (életkor, nem, hátrányos helyzetűek) és programjait!
* Mutassa be hazánk egészségturizmusát és térjen ki a wellness kínálati elemekre. Ismertesse az aktív sportturisztikai termékeket (gyalogos, kerékpáros, lovas, horgász, vadász, stb) azok keresleti és kínálati jellemzőit, célcsoportokat és trendeket.
* Ismertesse a rekreáció lehetőségeit a népbetegségek prevenciójában. Ismertesse az egészséges életmód összetevőit! Ismertesse az egészséges táplálkozás alapjait és preventív szerepét! Mutassa be a stressz fogalmát, következményeit, a stressz kezelésének lehetőségeit, és a relaxációs módszereket!
* Ismertesse az iskolai rekreáció eszközeit, módszereit, színtereit és jelentőségét! Mutassa be a munkahelyi rekreációs és egészségfejlesztő programok szerepét, ismertessen best-practice-kat! Mutassa be a játékok jellemzőit és alkalmazási lehetőségeit a szabadidősportban (sportjátékok, labdajátékok, szellemi rekreációs játékok, Ütős-gyolyós játékok, stb.)!
* Mutassa be a fittség-sport-egészség összefüggéseit, az egészség holisztikus értelmezését! Mutassa be a fittségi állapot mérésére alkalmazott teszteket! Ismertesse az egészségfejlesztés alapjait, jelentőségét, eszközrendszerét és módszertani aspektusait!
* Ismertesse a rehabilitáció fogalmát, a komplex rehabilitáció értelmezését, a rehabilitációs team-et! Mutassa be a rehabilitációs módszereket!.

Debrecen, 2021. október 8. Dr. Bácsné Dr. Bába Éva

 szakvezető